Monica Macovei este judecată în doua procese penale. Unul pentru vătămarea corporală a motociclistului, și un altul, un dosar civil, în care, practic, judecătorii urmează să stabilească cuantumul despăgubirilor pe care le va primi victima. În acest ultim proces, instanța a făcut apel la medicii legiști.
Aceștia trebuie să spună cu exactitate, în urma unei expertize, dacă motociclistul a devenit infirm pe viață sau nu.
"Victima lui Macovei cere daune de invaliditate. Il ajutam in continuare. Are foarte multe traume. Se misca foarte greu", spune o ruda a victimei.
Inițial, fostul ministru al Justiției a spus că nu este vina sa pentru acel accident. Ulterior, Monica Macovei a încercat să semneze și un acord de recunoaștere cu anchetatorii, însă aceștia au refuzat și au trimis-o în judecată.